Vsebina

# Nastavitve končnih opomb

Določi oblikovanje za končne opombe. Na voljo so možnosti oštevilčevanja končnih opomb in slogi, ki jih lahko uporabite.

Za dostop do tega ukaza ...

Izberite Orodja – Nastavitve sprotnih/končnih opomb, nato zavihek Končne opombe.

## Samodejno oštevilčevanje

#### Oštevilčevanje

Izberite želeni način oštevilčevanja.

Izbor | Opis
--- | ---
1, 2, 3 | Arabske številke
A, B, C | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, AB, AC, ...
a, b, c | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, ab, ac, ...
I, II, III | Rimske številke (velike)
i, ii, iii | Rimske številke (male)
A,... AA,... AAA,... | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, BB, CC, ...
a,... aa,... aaa,... | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, bb, cc, ...

### Začni z

Vnesite številko za prvo končno opombo v dokumentu. To je uporabno, če želite, da oštevilčevanje končnih opomb zajema več kot en dokument.

### Pred

Vnesite besedilo, ki ga želite prikazati pred številko končne opombe. Npr. vnesite »re: «, da se prikaže »re: 1«.

### Za

Vnesite besedilo, ki ga želite prikazati za številko končne opombe. Npr. vnesite »)«, da se prikaže »1)«.

## Slogi

Če želite zagotoviti enoten videz končnih opomb v dokumentu, jim dodelite slog odstavka ter dodelite znakovne sloge sidrni številki končne opombe in številki opombe v področju končnih opomb.

### Odstavek

Izberite slog odstavka za besedilo končnih opomb. Izberete lahko le posebne sloge.

### Stran

Izberite slog strani, ki ga želite uporabiti za končne opombe.

### Področje besedila

Izberite znakovni slog, ki ga želite uporabiti za sidra končnih opomb na področju besedila svojega dokumenta.

### Področje končne opombe

Izberite znakovni slog, ki ga želite uporabiti za številke končnih opomb na področju končnih opomb.